اینگیلتره امریکانین بمت-نین اینسان حاق‌لاری شوراسیندان چیخما قراری‌نین کدرلی اولدوغونو بیلدیردی.
اینگیلتره خاریجی ایشلر ناظیری بوریس جانسون واشینگتنون بمت اینسان حاق‌لاری شوراسیندان چیخما باره‌سینده آچیقلاماسینی: "امریکانین بمت اینسان حاق‌لاری شوراسیندان چیخما قراری کدرلندیریجی‌دیر" شکلینده دیرلندیردی.
اؤلکه‌سی‌نین شورادا اصلاحات‌لار آپاریلماسی‌نین طرفداری اولدوغونو بیل‌دیرن جانسون: "شورانی گوجلندیرمه‌یه چالیشاجاغیق. اینگیلتره‌نین اینسان حاق‌لاری شوراسینا دستکی داوام ائدیر و دییشمز" دئدی.
قئید ائدک کی، امریکانین بمت-دکی دایمی نماینده‌سی نیکی هالی اؤتن گون اؤلکه‌سی‌نین بمت اینسان حاق‌لاری شوراسیندان چیخدیغینی آچیقلایا‌راق: "بو شورا آدینا لاییق دئییل" ایفاده‌سینی ایشلتمیشدی.
تورکیه‌نین موشاهیدچی دؤولت ایستاتوسوندا اولدوغو، اینسان حاق‌لاری مسئله‌لری‌نین موذاکیره اولوندوغو ژنو مرکزلی شورانین 47 عضوو واردیر.
